**Mór Városi Önkormányzat Képviselő-testületének**

**112/2023. (III.29.) határozata**

**a Mór, Kecskehegy 0115 és 0101 hrsz-ú út kialakításával kapcsolatos telekalakítás tárgyában**

Mór Városi Önkormányzat Képviselő-testülete tulajdonosi jogkörben eljárva a Mór 0115 és 0101 hrsz-ú kivett út megnevezésű önkormányzati tulajdonú ingatlanokat és a Mór 0114/2 hrsz-ú magántulajdonú ingatlant érintő telekalakítást, a földrészletek megosztását és telekhatár-rendezését – a Fejér Megyei Kormányhivatal Földhivatali Főosztály Földhivatali Osztály 5. által 620744/2022 szám alatt záradékolt változási vázrajz szerint - jóváhagyja és az alábbi döntést hozza:

1./ A Képviselő-testület kezdeményezi a Mór 0115, 0101 és 0114/2 hrsz-ú külterületi ingatlanokat érintő telekalakítási eljárás megindítását.

2./ Egyetért azzal, hogy a vázrajz szerinti Mór 0115/1 (290 m2 nagyságú, kivett út megnevezésű) és 0115/3 (326 m2 nagyságú, kivett út megnevezésű) hrsz-ú külterületi ingatlanok a Mór 0114/2 hrsz-ú ingatlan tulajdonosa Rengné Rádi Éva Ella tulajdonába kerüljenek.

A Mór 0115/2 hrsz-ú (2082 m2 nagyságú kivett közút megnevezésű) ingatlan marad az Önkormányzat tulajdonában, továbbá a Mór 0101 hrsz-ú kivett közút megnevezésű önkormányzati tulajdonú külterületi ingatlan nagysága 360 m2-rel nő.

3./ A Képviselő-testület a Mór 0115/1 hrsz-ú ingatlan értékét bruttó 113.000 Ft-ban, a 0115/3 hrsz-ú ingatlan értékét bruttó 127.000 Ft-ban állapítja meg.

4./ A Képviselő-testület elfogadja a Mór 0114/2 hrsz-ú ingatlan tulajdonosa által a Mór 0114/2 hrsz-ú ingatlan 854 m2 nagyságú részére megszabott bruttó 500.000 Ft vételárat, ezen kívül a fenti telekhatárrendezés kapcsán a feleknek egymással szemben fizetési kötelezettsége nem keletkezik.

5./ A vételár összegének megfelelő forrás Mór Városi Önkormányzat 2023. évi költségvetésében „Az önkormányzati vagyonnal való gazdálkodással kapcsolatos feladatok” kormányzati funkción az „Ingatlan vásárlások” téma azonosítón rendelkezésre áll.

6./ A Képviselő-testület felkéri a polgármestert a telekalakítási eljárás megindítására. Továbbá felkéri a jegyzőt, hogy a 21/2016. (VII.6.) önkormányzati rendelet módosítására vonatkozó javaslatot (mely egyben gondoskodik az ingatlanrészek forgalomképessé minősítéséről a könyvvizsgálóval egyeztetve) a Képviselő-testület aktuális ülésén terjessze elő.

7./ A Képviselő-testület felhatalmazza a polgármestert, hogy a vagyonrendelet módosítását követően az adásvételi szerződést aláírja.

Határidő: 2023.05.31.

Felelős: polgármester(Városfejlesztési és -üzemeltetési Iroda)

 Fenyves Péter Dr. Taba Nikoletta

 polgármester jegyző